
TRI   LAOIDHEAN 


DONNAGHADH  MAC  DHDGHAILL, 

Eadar-theangair  "A'  Ghille-ruith  Neamhaidh." 


"Bithibh  a'  labhairt  ruibh  fein  ann  an  sailm,  ann  an  laoidh- 
ean,  agus  ann  an  dain  spioradail,  a'  seinn  agus  a'deanamh  ciuil 
'nur  cridhe  do'n  Tighearn." — Ephes.  v.  19. 


GL  ASCHO: 

AILTE  LE  (HLLEASBUIG  MAC-NA-CEARDADH. 

AGUS  RA  'n  REIC  LE 

NIAL  CAIMBEUL,  31  SRAID-AN-FHO 'NTAIN. 


MDCCCLIH. 


TRI  LAOIDHEAN 


DONNACHADH  MAC  DHUGHAILL. 


"Bithibh  a'labhairt  ribh  fein  ann  an  salmaibh,  ann  an 
laoidhibh,  agus  ann  .in  danaibh  spioradail,  a'  seinn  agus  a 
deanamh  ciuil  'nur  cridhe  do  'n  Tighearn." — Ephes.  v.  19. 


GL  ASCHO: 

AILTE  LE  GILLEASBUIG  MAC-NA-CEARDADH. 


MOCCCLIII, 


LAURiSTON  CASTLE 
LI6RARYACCESSIUM 


COMHAIRLE  DO'N  OIGE. 


lonnsaich  òigeir  'bhi  stòlda 
'S  na  tòisich  ri  gòraich, 
Tha  naimhdean  an  tòlr  ort 

Nach  eòl  duit  an  dràsd ; 
Tha  inntinn  na  feòla 
'Ga  d'  shlaodadh  an  còmhnaidh; 
A  dh'ionnsaidh  nan  ròidibh 

'Tha  treòrach'  gu  bàs. 
Bidh  iadsan  ag  èigheach 
A'  d'  chluasan  gur  h-èibhinn, 
'Bhi  'g  imeachd  air  ceumalbh 

'Tha  rèidh  dhuit  do  ghnàth, 
'S  ma  ghlacar  'nan  lìontan 
Thu  'deothal  an  cìochan, 
Cha  toir  iad  dhuit  sìochaint 

Gu  dilinn  ach  cràdh. 

Ged  a  shaoileas  tu  'laoieh 
Nach  'eil  air  an  t-saoghal, 
A  h-aon  ann  an  aogas 

A  thaobhadh  riut  fè'm ; 
'S  gu'n  sìnear  do  làithean, 
'Sa  choidhch'  nach  tig  bàs  ort, 
'S  nach  leagar  a'  d'  thràiU  thu 

Le  gàirdein  an  èig  ; 


Goldidh  droch-smuaintean, 
A  steach  'nan  tuil-bhuairidh, 
A  dh'atas  droch-uabhar 

A'  suas  ann  a'd'  chrè, 
'Sa.  sheallas  ro-bhòidheach 
Le  mìlseachd  an  còmhraidh, 
Ga  d'  tharruinn  le  seòltachd, 

Gu  dòrainn  a's  pèin. 

'Se  làithean  na  h-òige, 
An  t-àm  anns  an  còir  dhuit 
'Bhi  'lìonadh  do  lòchrain 

'Ni  còmhnadh  riut  fèin, 
'S  na  bi  mar  na  h-òighean 
A  dh'fhalbh  thun  a  phòsaidh 
Gun  ola  'nan  lòchrain 

A  sheòladh  an  ceum  ; 
Biodh  ola  ann  a'd'  lòchran 
An  òrdugh  an  còmhnaidh, 
A  lasas  gu  h-òirdheirc 

Mar  òr-ghath  o  'n  ghrèin, 
'Sa  bheir  soillse  gun  mhùiseag 
Aig  caithir  nah-ùrnuigh, 
'Sa  ni  reula  gheal  stiùraidh 

Do  d'  shùil  fad  do  rèis. 

Tha  mianna  na  feòla 

Cho  taitneach  do  'n  òigè, 

'S  gu'n  roghnaich  gach  seòrsa 

'Bhi  'g  òl  dhiubh  gu  \è\r ; 
'S  an  deighidh  dhuit  òl 
As  na  tobraichean  neò-ghlan, 
Bu  mhiann  leat  'bhi  pòit 

Orra  còmhla  le  chèil'; 


Cha  toir  iad  nà  sòlais, 

A  shaoil  thu  'nuair  thòisich 

Thii  fèin  air  ani  pògadh, 

'Nan  òg  mhacain  shèimh  ;  , 
'S  ann  a  thionndas  an  cagarsaicli, 
Mar  na  diibh-nathraichean, 
A  tlieumas  gach  amadan 

'Ghabhas  diubh  spèis. 

Na  h-larrtasan  namhasacli 
'Ghràdhaicli  do  thruaiUeachd, 
'S  mar  mliìlsein  'g;  an  luaso-an 

Mu  n  cuairt  ann  a'd'  bhèul; 
Cha  bhi  iad  cho  buannachdail 
Dhuit  ma  's  e  's  duais  dhuit, 
'Bhi  faotainn  an  tuarasdail, 

■'S  dualach  dhoibh  fèin  ; 
Sn  mhìne  nan  t-ìm 
An  cainnt  ris  an  inntinn, 
A  gealltuinn  toilinntinn 

Gu  cinnteach  gach  rè; 
'S  an  cridhe  làn  charan 
Gu  d'  mhealladh  am  fagus  doibli, 
'S  geur  mar  an  claidheamh 

Gu  d'  ghearradh  o  chèil'. 

Tha  'n  cridhe  cho  cealgach 

'S  nach  urrainn  thu  aithneachadh, 

'S  tha  cagarsaich  sheana-bhraidein 

Ainmic  o  'chluais ; 
Gu'n  ghuth  gur  e  dùthchas 
A  chridhe  'bhi  lììbaclh 
A  dh'ionnsaidh  eas-ìimhlachd, 

'Sa  diiiltadh  'bhi  nuadh  ; 


Le  ragaireachd  oiHteil, 
A'  casaid  gu  slolghteil, 
Air  firinn  an  t-Soisgeil, 

'Tha  foillseach'  a  shnuaidh, 
'S  nam  freumhan  dubh,  aingldh, 
^'Tha  nàdurra  leanmhuinn 
'S  a  chridhe  'na  shearbhalachd, 

Dhearbhta,  mar  bhuagh. 

Ciod  an  tairbh'  a  bheir  neò-ghloine 
Ghràineil,  na  feòla  ? 
Cha  toir  aon  diubh  dhuit  sòlas 
^  Aig  còrsan  a  bhàis  ; 
Cha  toir  misg  agus  ruiteireachd 
Fois  'an  là  claoidh  dhult ; 
'S  cha  chuir  mionnan  ort  aoibhneas 

An  oidhche  do  chràidh; 
'S  ann  a  bhios  iad  mar  shnàth'dan 
An  sàs  ann  a'd'  chnàmhan, 
'S  nan  leòmain  a'  t'àirnean 

A'  fàsgadh  do  chàil,     » 
'S  nan  dealachan  bàsmhor, 
A'  deothal  do  nàduir, 
A  bheathaich  gu  trà  iad, 

Mar  mhàthair  le  gràdh. 

larr  eòlas  a's  naomhachd 
Mu'n  cruadhaich  an  saoghal, 
Le  'chleachdainnean  baoghalta, 

Faoine,  do  chrì ; 
'Se  aignean  òg  maoth 
'Bhios  furasd'  an  aomadh, 
Seach  dualachd  na  h-aoise 

Gu  ffaol  'thoirt  do  Chrìosd. 


'Se  'n  laothan  bog  ùrail, 
\S  am  faiUean  is  ùire 
^Bhios  furasda  lùbadh 

Ri  d'  ghlùn  chum  a  shnìomh  ; 
Seach  darag  do  sheana-mhaide 
Crotach,  le  cama-chuir, 
Gun  snothach  'na  h-aimsir, 

Ach  seargadh  gun  blirìgh. 

Cuimhnlch  Dia  ann  a  t'òige, 
'S  bi  leughadh  mu  'mhòrachd, 
O  'm  faigh  thu  le  meòrachadh 

Eòlas  glan,  ùr ; 
larr  an  spiorad  a'd'  stiùradh 
Gu  fair'  agus  ùrnuigh, 
'S  ni  chumhachd  do  dhùsgadh 

Gu  ciìram  mu  d'  chùis  ; 
Thèid  na  lannan  'bha  dlùth'chadh, 
'Sa  dalladh  do  shùilean, 
Gu  h-ealamh  a  rùsgadh 

O  thiìchadh  nan  sùl, 
'S  o  dhcah'adh  a  ghniìise 
Glieibh  ruisg  a  bha  dùinte, 
Glan-f  hradharc  a's  dùrachd 

A  sgriìdadh  a  rùin. 

Tha  'rùn  anns  an  t-soisgeul 
Gu  fialaidh  dhuinn  foillsicht' 
A  dh'innseas  mu'n  oighreachd 

Is  aoibhniche  gnè  ; 
'S  an  gràdh  'thug  an  t-oighrè' 
Do  'n  chloinn  nach  do  thoill  sud; 
*Sa  cheannaich  le  'thoillteanas 

Caoimhneas  dhoibh  fèin  ; 


Lean  thusa  'nis  losa 

Mar  dh'innseas  an  f  hirinn, 

'S  bheir  esan  duit  f  hìreantachd 

Fhìor-ghhm,  raar  sgèith, 
A  chòmhdaicheas  thairis, 
Le  usgraichean  geala, 
Do  bhuaghan  a's  t-anam, 

Mar  dhealanach  nèimh. 

Na  bi  thnsa  'toirt  dùlan 
Do  'n  spiorad  's  na  nnich.  e, 
'Nuair  thig  e  gu  drììidhteach 

A'd'  dhììsgadh  o  d'  shuain  ; 
Na  biodh  geilt  ann  a'd'  inntinn, 
Na  iomagain  roimh  thionndadh 
A  ghabhail  ri  iompachadh 

Diongmhalt'  an  Uain  ; 
Cha  chuir  iompachadh  uallach, 
Na  cràdh  air  do  bhuaghan, 
Mar  shaoileas  na  h-ualbhrich 

Nach  d'  f  huair  as  an  uaigh  ; 
'Sann  a  lìonar  le  deòthas 
Thu  'thagradh  ri  tròcair, 
A  leighseas  do  bhrebiteachd 

Le  sòlas  bith-bhuan. 

Ceannaich  thusa  'nis  slàinte 
Gun  f  hebirlinn  a  phà.idheadh, 
Nach  dealaich  gu  bràth  riut, 

Le  bàs  na  le  h-uaigb, 
Tha  i  dhuitse  gun  airgead, 
Gun  òr  air  a  tairgse, 
Ma  thèid  thu  do  *n  mhargadh 

Le  calmachd  gu  luath  ; 


Tha  ìocshlaint'  do  f  heunianaich 
Larr-chridheach,  dheurach, 
A  leiffhseas  gach  eucail 

Gun  èirig  gun  luach, 
'Ga  reic  ris  gach  creutair 
A'ìg  bonn  a'  chroinn-cheusaidh, 
'Na  tuiltean  le  h-eifeachd, 

O  chreuchdan  an  Uain. 

Ma  dh'èigheas  tu  'n  àird  ris, 
A's  tart  ann  a  t'àirnean, 
Ag  iarraidh  air  slàinte, 

Le  gràs  0  amhaoin, 
O  shaibhreas  a  lànachd 
Gheibh  t'anam  na  bhàthas 
An  tart  a  chuir  gràs  ort, 

Lèis  a'  ghràdh  a  tha  saor  ; 
Tha  'n  Slànuighear  gràdhach, 
Ag  èigheach  gu  làidir, 
'Nis  òlaibh  bhur  sàth  dhiom 

A  chàirdean  mo  ghaoil ; 
Ged  dh'òlas  an  saoghal 
Le  'ghineil  's  le  dhaoine, 
Cha  'n  urrainn  gu'n  traoigh  iad 

Cuisle  'ghaoil  ann  am  thaobh. 

GEUR-MHOTBUCHADH. 

Thoir  mis'  o'n  eug^  thoir  mis  o'n  eug., 
Thoir  mis'  on  eug,  a  Shlàn'fhir — 
A  shaor  do  phobullfein  d'n  EipKt, 
A  dhain'oin  eu-ceart  Pharaoh. 

Tha  mis'  an  àite  sleainhain,  lom, 

'S  tha  crith  a'  m'  chom  nach  àbhaist, 

'S  na  tuilte  trora,  tigh'nn  tonn  air  thonn 
A'  toirt  nam  bonn  o  m'  fhàrdaich, 

Tha  'n  t-àm  bhi  teicheadh  chum  an  t-slèibh, 

'S  na  cairge  trèine,  làidir, 
A  chumas  fasgadh  agus  dìon, 

Air  dìlleachdain  na  slàintè. 

Na  cuspairean  d'  an  tug  mi  spèis, 
'S  a  gheall  dhomh  fèin  bhi  càirdeil ; 

'Sann  fhuair  mi  iad  'ga  m'  mhealladh  rèidh, 
Gu  gleusta  'rèir  mo  nàduir. 

Nach  iongantach  gu  bheil  mi  beò, 
'S  mi  chòmhnaidh  anns  an  àite, 

'S  nach  iarrar  thu  lè  aon  'san  f  heòil, 
'S  gur  sòlas  leò  bhi  tàir  ort. 

Nach  gionach,  breun,  mo  pheacaidh  fèin, 
'Ga  m'  thoirt  air  srèin  do  shàtan, 

'S  ag  iathadh  orm  gu  saoithreach,  soirbh, 
'S  mo  chridh'  air  lorg  an  àithne. 

A'  togail  sàil  eas-ùmhlachd  suas 
An  aghaidh  Uan  an  Ard-Righ, 

'Sa  tiljjeil  saio;hdean  an  droch-aoin 
Air  seircein  naomh  na  slàmte. 

Mo  ghlac  's  mo  dhòrlach  làn  do  ghnàth, 
'S  mi  ruith  le  gràdh  mo  nàduir, 

Cho  dian  ri  each  a'  ruith  na  rèis ; 
A'  caitheamh  leusan  bàsmhor. 

"S  mo  leusan  fèin  a'  teachd  a  nuas, 

Mu  m'  chlaigeann  truagh,  'san  àr-f  haich, 

'S  gun  aon  a'  tuitèam  ach  mi  fèin, 
Le  claidheamh  geur  mo  chàirdean. 

'S  mo  mhuinntir  fèin  'gà  m'  thoirt  a'  sìos 
Gu  h-innleachdach  do  m'  nàmhaid ; 

O  'n  fhuair  iad  mise  lot  'sa  leòn, 
Le  bearta  gò  mo  nàduir. 

O!  c'àit'  an  tionndaidh  mise  nis  ? 

'S  mo  chridh'  air  chrith  roi'  'n  àite 
'S  an  d'  f  hàgadh  mi  le  m'  chionta  fèin  ; 

'S  an  làn  ri  m'  bheul  a  bhàthas. 

Nach  truagh  bhi  sealltuinn  air  a'  chuan  ? 

'S  gun  ni  mu'n  cuairt  domh  'theàrnas, 
'S  an  fhìreantachd  a  tha  fo  m'  bhonn 

Le  neart  nan  tonn  'ga  m'  f  hàgail. 

Tha  'n  f  hìreantachd  a  rinn  an  f  heòil, 
'Na  tonnan  beò  'ga  m'  bhàthadh, 

'S  mi  nis  a'  faotainn  buile-bàis, 
A  mharbhas  plàigh  mo  nàduir. 

Na  suip  a  thog  mi  air  an  stèidh, 
'S  a*  gabhail  crè  'g  an  tàthadh, 

'Nuair  dhearbhadh  iad  le  spiorad  Dhe, 
Loisg  iad  mar  chèir  'nan  smàl  as. 

'Nuair  chaill  mi  buileach  dhiot  mo  dhùil, 
Ghabh  thu  dhiom  cùram  càirdeil, 

A's  chuala  mi  do  ghuth  caol,  ciùin, 
Air  feadh  mo  riìin  gu  làidir. 

Aig  labhairt  rium  nam  briathran  fior, 

A  chuireadh  sìos  le  t'àitlme, 
"Creid  anns  an  Tighearn  losa  Criosd," 

A  ni  gu  sìor  do  theàrnadh. 

Ged  bha  thu  fann  bha  mise  dlùth, 
Nan  sinneadh  tu  do  làmh  dhomh, 

'S  an  uair  bu  laige  bha  thu  fàs 
Bu  làidire  mo  ghràs  duit. 

Thoir  mis'  a  Dhè  leat  fèin  air  bòrd 
Na  h-Airce  beò  nach  fhàillnich, 

'S  biodh  fuil  an  Uain  'ga  m'  chumail  suas 
A'  meadhon  cuain  a's  àmhghair. 

Air  caithir  m'  aigne  suidh  gu  buan, 
A  sgrios  gach  uaiU  a's  àrdan, 

A  dh'f  haodas  èiridh  suas  o  'n  fheòil 
Nach  tugadh  glòir  na  gràdh  dhuit. 

Leig  thugam  fèin  do  sholus  ùr, 

A  dh'ùraicheas  mo  nàdur, 
'S  a  stiùras  mi  le  reachd  do  rùin, 

Chum  imeachd  dlùth  ri  t'àithne. 

Fosgail  domh  gu  farsuinn  fial, 

An  ceum  'san  triall  mi  t'f  hàbhar  ; 

'S  gu'm  fàgainn  lèir-sgrios  as  mo  dhèigh, 
'S  gu'n  teichinn  fèin  gu  Sàileim. 

Cuir  sile  gràis  a  nis  ri  m'  shùil, 

'Bheir  lannan  dùbailt,  làidir, 
O  'n  fhradharc  f  hann  nach  math  a  ch. 

Na  bheil  air  tì  mo  bhàthadh. 

'S  gu  faiclnn  fèin  an  gàirdean  trèun, 

A  dhealbh  na  speuran  àrda, 
'S  8  sìnte  macli  's  am  bàs  fo  'smachd 

'Sa  mhiann  le  tlachd  bhi  'teàrnadh. 

An  gàirdean  làidir,  chuir  le  buaidh, 
An  ruaig  air  feachd  an  àrdain, 

'Sa  ruigeas  air  gach  creutair  leòint', 
Tha  call  a  threòir  gun  slàinte. 

Thoir  dhomhsa  Righ  aig  fèiU  nan  gràs, 
Do  làithreachd  bhàigheil,  ghràsmhor, 

'S  nach  meataicheadh  mo  mhiann  a'd'  dhèigh, 
Ged  dh'èireadh  teinn  a's  àmhghar. 

A  chionn  a  Righ  gu  bheil  thu  beò, 

'S  air  t'òrdachadh  a  theàrnadh 
Na  dream  a  dh'earbas  riut  an  cùis, 

Gu  buintinn  riù  mar  's  àill  leat. 

Faodaidh  màthair  fàs  gun  mhùirn, 

'Sa'  diùltadh  a  bhi  glàdhacli 
Ri  sliochd  a  cuim  's  nach  lèir  an  cuing 

Le  dìth  na  suim  d*  an  àmhghar. 

Ach  's  tusa  gheall  bhi  seasamh  dlùth, 
Le  dìllseachd  mhùirneach,  bhàigheil,. 

'S  nach  f  hàiUnicheadh  ged  rachadh  grian 
'S  a  chruitheachd  chian  na  smàl  as. 

O!  Righ  nan  dùl  bi  air  an  stiùir, 

'Gam'  chumail  dlùth  le  gràs  riut,. 
*S  na  fàg  mi  bhos  air  stòl  do  chos, 
'Gam'  chlaoidh  fo  los  do  nàmhaid. 

'Nuair  bhios  an  t-anam  dubhach,sgìth, 
'  S  gun  aige  nì  do  d'  làithreachd. 

Cuir  fèin  le  dealradh  glan  do  ghnùis*, 
Do  dheadh-ghean  iìr  an  àird  ann. 

An  inntinn  luainneach  thoir  gu  stòl 

Le  spiorad  beò  na  slàinte, 
A  chumas  ceart  i  anns  a'  ghleachd, 

*Sa  bheir  dhith  beachd  le  gràdh  ort. 

O!  coinnich  fèin  i  air  gach  taobh, 
'Nuair  bhios  i  baoth  'ga  t'fhàgail, 

'S  a  dol  gu  cuspairean  ro-fhaoin 
An  àm  an  aoraidh  Ard-Righ- 

O !  sgaoil  an  ceò  tha  'toirt  air  slòigh, 

A  bhi  ri  bròn  gu  cràiteach, 
Do  bhrigh  's  nach  lèir  dhoibh  thu  le^sùil 

A  chreidimh  'dhùin  an  t-àrdan. 

'Nuair  thig  an  ceò  's  an  cridhe  cruaidh, 
Am  bannalbh  duail  a  chàirdeis, 

A  chlaoidh  le  dò-bheirt  macan  gràis  ; 
Bi  thus'  a  ghnàth  ^a  theàrnadh. 

Ach  glòir  gu  bràth  biodh  dhuit  a  Dhè, 
A  chuir  do  cheud-ghin  gràdhach 

A  shaoradh  muinntir  'bha  le  cuing, 
'G  an  claoidh  fo  luim  an  nàmhaid. 

O !  molaibh  buan  's  na  flaitheas  shuas, 
An  gràc^h  a  fhuair  na  tràillean, 

*S  biodh  mòrachd  òirdheirc,  Righ  nan  dùl, 
A'  faotainn  cliù  's  na  h-àrdaibh. 

O  !  seinneadh  neamlian  àrd  nan  speur 
Le  'n  uile  threubhan  deàh'ach, 

Le  caithream  àrd  a's  iolach  bheò, 
A'  toirt  mbr-grhlòir  do  'n  t-Slàn'ear. 

Cha  tomhais  sìorruidheachd  an  gaol, 
A  thiig  Fear-saoraidh  gràdhach, 

Do  shaoghal  cailt'  a  thrèig  e  fèin, 
*Sa  chaidh  nan  dèigh  a  theàrnadh. 

An  riochd  nan  creidmheach  anns  an  fhebil, 
A'  fulang  bròin  a's  àmhghair, 

'S  gun  aon  's  an  fheòil  leis  fein  'na  chùis, 
Nach  tug  an  cùl  gun  bhàigh  ris. 

A'  giùlan  piantan  agus  pèin, 

A  chroinne-cheusaidh  bhàsmhoir, 

A  chum  nach  ruigeadh  lot  na  leòn 
Air  duine  beò  'bheir  gràdh  dha, 

A'  caitheamh  crùin  a  mhiU  a  ghnùÌ3, 

Nach  f  haca  sùil  cho  àillidh  ; 
Air  son  gu  faigheadh  a  chuid  sluaigh 

Criìn-beatha  shuas  o  'm  bràthair. 

Bheil  dùil  agad  a  chreutair  thruaigh, 
Nach  èisdeadh  cluas  do  bhràthar, 

A  bhlais  am  bàs  ad  leigheas  fein 
Nan  èigheadh  tus'  an  àird  ris? 

Nach  tric  a  bhrùchd  a  mach  na  deòir 
O  'shùilean  glòrmhor,  gràdhacli, 

A  chionn  nach  tigeadh  sluagh  g'a  chòir, 
'S  gu'm  biodh  iad  beò  gu  bràth  leis. 

O !  biodh  mo  rùn  a'  deanamh  ciùil 

Do  Righ  nan  dùl  gu  làitheil, 
A  shaor  mi  fèin  o  làimh  an  èig, 

'Nuair  bha  mi  'n  èigin  ghàbhaidh. 

O'i  nèarachd  neach  a  ni  thu  ghleachd, 
'S  'ga  thoirt  'na  chreach  o  'n  nàmhaid, 

Ged  shaoileas  duine  truagh,  'na  bheachd, 
Gur  ni  neo-chneasda  gràsan. 

Cum  mise  rèidh  riut  feinaDhe, 
Ri  fad  mo  rèis  'san  f  hàsach ; 

'S  an  uair  a  chi  thu  'n  t-àm  bhi  deas,    ' 
Thoir  raise  leat  do  Phàrras. 

An  carbad  siorruidh  nan  each-geal, 
*S  am  faic  mi  Mac  do  ghràidh-sa 

Gun  dorchadas  'sa  ghniiis  gheal,  chaoin  ; 
Le  naomhachd  orm  cur  fàilte. 


NEO-CHINNTEACHD  BEATHA. 

"  Ciod  i  hhur  beatJiaì  ?.s  deatach  i  a  chithear  re  uine  hMg, 
agus  an  deigh  sin  a  theid  as  an  t-sealladh.^' — Seum.  iv.  14. 

O!  dhuine  nach  dùisg  thu, 

*S  gur  dlùth  dhuit  ni  èigin, 
A  ni  do  thionndadh  gu  smùraich, 

Ged  is  lùghmhor  do  cheum-sa ; 
'S  ged  a  tha  thu  mar  ùr-chrann 

Nam  fiùranaibh  geugach, 
Bheir  am  bàs  dhiot  le  dhùlachd 

Do  rìjsgan  fèin-spèiseil. 

Chunnaic  mise  ri  m'  ghuallainn, 

Dream  a  ghluais  ann  a'd'  cheumaibh, 
Gu  gog-cheannach  luainneach, 

Le  guanaichead  f hèineil ; 
'S  ged  bu  bhòidheach  an  gruaidhean, 

Cha  d'  rinn  snuadh  dhoibh  bonn  èifeachdj 
Oir  thuit  iad  sios  mar  an  luachair 

A  bhuainear  le  geur-speal. 


17 

Nach  ro-dhìomhain  do  'n  òigeir 

A  bhi  còrdadh  r'a  nàdur, 
A  mheallas  esan  'na  dhòchas 

Le  mòrchuis  a's  àrdan  ; 
Na  bhi  'g  èisdeachd  a  chòmhraidh 

'Thig  o  sheòltachd  a  nàmhaid, 
A  bhios  brionnalach  feòhnhor, 

'S  gathaibh  dòlais  'na  chàirein. 

Tha  dream  ag  earbs'  as  am  f  òghlura  ; 

'S  cuid  an  dòchais  'nan  leughadh ; 
'S  pàirt  à  tàlannan  mòra 

Nach  dean  còmhnadh  aii  èigin  ; 
Ach  is  dòcha  raar  rahòran 

Creutair  feòhnhor  a  shèideadh  ; 
Lè  droch-uaill  a  bheir  leòn  doibh, 

Ann  am  bròn,  na  mu'n  eug  iad. 

Chi  rai  ròsan  ro-bliòidheach 

Air  na  còmhnaird  gu  ceutach, 
Nach  bi  blàthor  an  còmhnaidh 

Fo  an  òr-dhatliaibh  seudach  ; 
Anns  a'  rahadainn  a'  sgaoileadh, 

Mar  na  craobhan  trom,  geugach  ; 
'S  mu'n  tig  feasgar  air  laoraadh 

Le  droch-chaoin  air  an  rèidhlein. 

lonnsaich  òigeir  o  'n  Bhìobal ; 

Gur  dìomhain  do  smaointean  ; 
Feumaidh  tusa  gu'n  striochd  thu 

Ni's  ìsle  na  shaoil  thu  ; 
Nach  'eil  nàdur  ag  innseadh, 

Leis  an  f  hirinn  gu'n  caochail ; 
Gach  aon  gu  tìr  dì-chuimhn*, 

O  na  cìochrain  gu  h-aosmhoir  ? 

C'àit'  an  tèld  thus'  a  thòireachd 

Nan  òganach  àluinn, 
A  bha  'cluiche  'nan  òige 

Leat  air  còmhnard  a'  bhlàir  so  ? 
Ged  a  thèid  thu  feadh  sheòmar, 

Far  an  d'fhòghluim  sibh  càirdeas, 
Cha  'n  fhaigh  thu  iadsan  a'  còmhradh, 

Mar  bu  nòs  ri  àm  àraidh. 

Cha  lorgaich  thu  'n  ceumaibh 

Air  na  slèibhtean  a  dh'fhàg  iad, 
Far  an  robh  sibh  le  chèile 

Gu  leumaineach  gàireach  ; 
Ceart  cho  baoth  ris  an  eunlaith 

'Tha  gun  reusan  'nan  nàdur  ; 
Na  mar  chuileagan  cèitein 

'Ruith  a  chèile  'san  àile. 

Nach  criothnaich  thu  'thruaghain, 

'S  an  uaigh  an  trom  mhiann  ort, 
A  chnàmhas  tusa  gu  luaithre 

Ged  is  uaibhreach  do  rianaibh  ; 
Gun  thu  cinnteach  car  uair  bheag 

Nach  suainear  'na  gial  thu  ; 
Fo  a  deud  a  ni  bruan  dhìot, 

Gu  truailleachd  mhi-chiatach. 

Ciod  an  cumhachd  a  chaomhain 

Thu  air  saoghal  na  tròcair  ? 
'Nuair  a  thuit  air  gach  taobh  dhiot 

lomadh  aon  'bha  ni  b'  òige  ; 
Nach  e  maitheas  a'  ghaoil  sin 

Nach  do  chaochail  gu  bròn  thu, 
Dh'fheuch  an  deanadh  tu  taobhadli 

Ri  Fear-saoraidh  'ni  tròcair. 

Tha  neo-chinnteachd  do  làithean 

Ga  t'fhàgail  gun  dìdein  ; 
Mar  bhiodh  Saighdear  'san  àr-f  haich* 

Gun  àit'  a  ni  dìon  da, 
'S  na  dubh-pheileirean  bàsmhor, 

'Tigh'nn  0  'n  nàmhaid  'nam  mìltean, 
A'  cur  as  da  chuid  bhràithrean, 

Air  gach  làimh  dheth  le  dìobhail. 

Sud  mar  tha  thus*  a  chreutair 

Do  nach  lèir  na  bheil  làmh  riut ; 
Gun  thu  cinnteach  nach  eug  thu 

'Nuair  is  èibhniche  t'àbbachd  ; 
Le  do  smaointean  eu-cèillidh 

*Toirt  na  brèige  le  dànachd, 
Do  gach  rabhadh  is  gèire 

'Chi  do  lèirsinn  gu  làitheil. 

Cha  tig  tioma  na  drijgbadh 

Ann  a'  d'  rùn-sa  ged  chi  thu, 
Do  chomh-chreutair  a'  diìnadh 

A  shùilean  gu  siorruidh, 
Leis  a'  ghàirdein  a  liìbas 

Uile  dhùilean  gu  strìochdadh, 
Fo  a  chumhachd  le  h-ùmhlachd, 

Chum  na  h-ùrach  gu  diblidh. 

Cia  fhad'  a  dhùineas  an  t-uabhar 

Do  chluasan  o  èisdeachd  ? 
Ris  an  teachdaireachd  chruaidh  sin 

'Tha  gach  uair  aig  an  eug  dhuit ; 
Nach  gabh  seachad  air  uasal 

Na  air  uachdarain  threubhach, 
Gun  am  pronnadh  gu  luaithre 

'Dh'aindeoin  uaill  'sa  cuid  euchdan. 

Tuig  an  cumhachd  a  chreutair 

A  shleuchdas  gu  làr  thu; 
Rinn  e  'n  talamh  's  na  speuran 

Le  'n  reultan  geal,  deàlrach ; 
Ghabh  e  neo-ni  'na  mheuran, 

'S  chuir  a  bheul  le  beò  àithne 
'Mach  na  saoghail  's  na  nèamhan 

Le  an  treubhan  do-àireamh. 

Rinn  a  ghàirdein  ro-ghlòrmhor 

Uile  bheòthaibh  an  t-saoghail, 
Le  àrd  chumhachd  a's  mòrachd 

Tliar  gach  feòil  agus  daoine  ; 
Mar  an  ceudna  gu  h  òirdheirc, 

Le  deadh  òrdugh  nach  caochail, 
Anns  na  flaitheas  nach  eòl  duinn, 

'S  ara  bheil  glòir  agus  naomhachd. 

'S  leisan  uachdranachd  shiorruidh 

Thar  gach  nì  'rinn  a  làmhan, 
O  'n  chruthachadh  ìochdrach 

Gus  na  rìogh'chdan  is  àirde  ; 
Tha  'n  glòir  nach  gabh  innseadh 

An  lagan  dìomhair  a  dheàrna ; 
Fo  a  f hradharc  ro-fhìor-ghlan, 

Mar  an  f  hìneag  a'  d'  làimh-sa. 

Tha  do  chridhe  's  do  rùn-sa 

Ro-rùisgte  d'  a  lèirsinn  ; 
Ceart  cho  soilleir  d'  a  shiiilean 

Ris  an  stùr  an  gath  grèine  ; 
Oir  do  smaointinnean  dìomhain, 

CoUaidh,  ìoganach,  's  lèir  dha 
Ann  a  t'innigh  gu  dìomhair, 

Mar  a  chì  thusa  slèibhtean. 


C'arson  a  bhios  tu  gun  chùram 

A'ìT  do  stiùradh  le  t'àrdan  ? 
Ann  am  fianais  na  gnùis  sin 

A  sgrùdas  na  h-àirnean  ; 
'S  a  chriathradh  gu  sraùraich, 

Am  priobadh  sùl  thu  le  'gliàirdein, 
Air  falbh  feadh  nan  dùilean, 

Mar  an  smùid  roi'  ghaoth  làidir 

Dean  thusa  fair'  agus  ùrnuigh, 

Tarruinn  dlùth  ri  lehobhah  ; 
Na  biodh  ach  priobadh  do  dh'ùine 

Ann  a'  d'  chunntas  d'  a  mhòrachd  ; 
'S  bi  gach  mionaid  a  shiùbhlas 

Fo  throm  chiìram  'thoirt  còdhail 
Do  'n  Athair  le  li-ùmhlachd, 

Mar  bu  dù  do  chnuimh  f  heòlmhor. 

Na  gabh  misneach  ged  chì  thu, 

Dream  air  sìneadh  an  làithean, 
'S  na  cuir  dàil  a  bhi  strìochdadh 

Do  Chriosd  air  son  slàinte  ; 
Na  toir  èisdeachd  do  'n  ìogain, 

'Bhios  gu  h-innleachdach  làidir, 
Ga  d'  tharruinn  's  na  lìontan, 

Le  crìonnachd  do  nàmhaid. 

*Nis  a  sheann  duine  ghòraich, 

'S  culaidh  bhròin  thu  da  rìreadh ; 
Tha  thu  mealladh  gach  òigeir 

Le  dòchasan  diomhain  ; 
'S  e  do  bheusan  's  do  chòmhradh, 

'Bhios  'na  cheòl  aig'  a'  chìochran, 
'Ga  d'  leanmhuinn  gu  seòlta, 

Le  deòthas  a's  dìchioU 

Tha  do  liath-cheann  ag  èigheach 

Riut  fèin  leis  gach  ròineig, 
'S  gearr  t'ùine  fo  'n  ghrèin  so 

Gus  an  tèid  thu  mar  cheò  as  ; 
Na  bi  cruadhchadh  do  reusain, 

Le  rag-fhèinealachd  f  heòhnhor, 
*S  a  toirt  dùlan  nach  sleuchd  thu 

Do  reachd  Dhè  f  had  's  is  beò  thu. 

Ged  nach  labhair  do  bhèul  sud, 

Tha  do  bheusan  'ga  dhearbhadh  ; 
B'fhearr  leat  suidhe  fo  èisdeachd 

Ur-sgeulachd  na  searmoin  ; 
'Sann  a  bhios  i  'ga  d'  bheuradh 

Mar  na  h-èibhlean  a  dheargas 
Duileach  craoibh'  air  a  geugan, 

O  'n  a  dh'èlsd  thu  le  dearmad. 

Nach  robh  freasdal  an  Ard-Righ, 

Air  gach  là  'toirt  dhuit  saobhaidh, 
Nuair  a  leag  e  le  'ghàirdein 

Do  chàirdean  gach  taobh  dhìot, 
Thu  bhi  deas  a  chur  f  àillte 

Air  a  bhàs  a  tha  daonnan, 
'Tabhairt  anamaibh  gu  làithreachd 

Na  caithreach  àrd  is  glan  naomhachd. 

Nach  do  leagadh  gu  h-ìosal 

An  cìochran  a  ghlaoidh  riut, 
'Sa  bha  'g  amharc  le  'mhiog-shuil 

Gu  dìreach  a'  t'aodan 
Leis  a  ghàirdein  a  strìochdas 

Thus'  a'  d'  shineadh  r'a  thaohh-san  ; 
Ged  a  f  huair  thusa  tìom-bheag, 

Thig  a  crìoch  'nuair  nach  saoil  thu. 

Cha  'n  'eil  anail  a  thàirneas 

Tu  gach  trà  ann  a'd'  bheul-sa, 
Nach  'eil  a'  dlùthchadh  a'  bhàis  ort, 

Mar  thèid  sàbh  dhuit  roinih  dhèile  ; 
Bidh  do  bhuilg  madainn  àraidh 

Air  am  fàgail  gun  èifeachd, 
'Nuair  a  stadas  an  t-Ard-Righ, 

Le  a  ghàirdein  d'  an  gleusadh. 

C'àit'  àm  fosgail  na  sùilean, 

A  bha  thu  dùnadh  le  t'àrdan  ? 
Ach  'am  fianais  na  gnùis  sin 

Do  nach  d'  ùmhlaich  thu  tràthail  ; 
'S  a  chuireas  uamhas  a'  d'  rùn-sa 

Le  crith-ghlùinean  a's  àmhghar 
O  sholus  òirdheirc  nan  siìl  sin, 

A  ni  do  chiùradh  le  'n  deàlradh. 

Ma  gheibhear  thusa  gun  lèin*  ort, 

Gun  uchd-èididh  gun  bhrògan, 
Nach  do  cheannaicheadh  o  èifeachd 

Na  h-èirige  glòrmhor ; 
'Sann  a  bhios  tu  sior  èigheach 

Ris  na  slèibhtean  do  chòmhdach, 
A  theicheas  uaitse  raar  neul  as, 

*S  bidh  tu  fèin  gun  aon  tròcair. 

Na  toir  èisdeachd  do  'n  chòmhradh 

A  bheir  sòlas  do  d'  nàdur. 
'Sà  bha  'ga  d'  mliealladh  o  t'òige 

Le  seòltachd  do  nàmhaid ; 
'S  a  bha  'g  ràdh  riut  an  còmhnaidh, 

Tha  thu  òg  's  cha  'n  'eil  stà  dhuit, 
A  blii  'g  iarraidh  chuni  tròcair, 

'S  ìiine  mhòr  mu'n  tis:  bàs  ort. 


'Nuair  gheibh  do  nàmhaid  do  chruadh'chadh 

Ni  *s  cruaidhe  nan  stàilinn, 
Tionndaidh  esan  a  dhuah  riut, 

A  chur  cluainn  ort  mar  's  àill  leis  ; 
Their  e  riut  tha  thu  truaillidh, 

'S  cha  ghlan  nuadh-bhreith  na  gràs  thu  ; 
Fuirich  thusa  gun  ghluasad, 

'S  gheibh  thu  duais  'sam  bi  tàbhachd. 

PiU  a  dhuine  mar  tha  thu 

Chum  an  Ard-Righ  trè  losa, 
Nach  dean  tarcuis  na  tàir  ort, 

An  Slànuighear  siorruidh 
A  shaoras  tusa  le  *ghàirdein 

O  gach  nàmhaid  'bha  'n  tì  ort ; 
*S  a  ghlanas  tu  le  a  ghràsan, 

Gu  bhi  't'àiUeagan  rìomhach. 

Teich  a  thruaghain  gun  mhàirneal, 

'Chum  an  t-SIànuighear  ghlòrmhor, 
Am  feadh  'sa  thairgeas  e  slàinte 

Dhuit  le  gràs  nach  leig  leòn  ort ; 
'S  e  cho  dèigheil  do  theàrnadh, 

O  gach  gàbhadh  a's  dòrainn  ; 
'Sa  bha  e  dhìoladh  do  ^n  Ard-Righ 

Na  cheannaich  f  hàbhar  do  d'  sheòrsa. 

Trèig  am  peacadh  le  mì-ghean ; 

As  uchd  Chriosd  a  ni  lèidh  thu, 
Ris  an  Athair  a  thìodhlaic 

Dhuinn  an  dìdein  nach  sèisdear  ;, 
larr  còmhnadh  o  'n  f  hìrean,  • 

A  chaidh  ìobairt  'sa  dh'èirich, 
A  thoirt  bheannachdan  sìorruidh, 

Do  gach  dìUeachdan  feumail. 


GAELIC  BOOKS 

SOLD  BY  NEIL  CAMPBELL,    ' 

31,  THISTLE  STBEET,  GLASGOW. 

Ainmean  Cliuiteach  Chriosd,  le  Uilleam  Dyer,  1845. 

An  Camadh  's  a'  Chrannchur,  le  Tomas  Boston,  1845. 

An  Teud-Ghiu  Spioradail,  le  L,  Richmond,  1848. 

An  Eaglais  Chuitchionn,  le  Donnachadh  Mac  Challum,  1842. 

An  vìille-ruith  Neamhaidh,  le  lain  Buiuian,  1848. 

An  Teachdaire  Gae'hich,  1829-31. 

Beachdan  mu  Tohaiit-rcitich  Chriosd,  le  G.  Farcharson,  1843, 

Coir  Mhor  a'  Chriosduidh,  le  UiUeam  Guthrie,  1845. 

Ciiairt  an  Eilthirich,  le  lain  Buinian,  1845, 

Cuairtear  n;in  Gleann,  1840-43. 

Cunntas  Aithghearr  mu  Eachdraidh,  nara  Baisteacli,  1845, 

Eachdraidh  loseph  Mhic  lacoib,  1844. 

Eachdraidh  mu  Aindrca  Mac-Ille-Dhuinn,  1829. 

Eaiail  do  pheacaich  Neo-iompa.ichte,  le  losejjh  AUeine,  1839. 

Earail  mu  Naomhachadh  La  an  Tighearna,  le  S,  GiifìUan,  1813, 

Focalair  Ur  Gaelig  agus  Beurla.  !e  P.  Mac  Pharlain,  1815. 

Gairm  Do'n  t-sUuigh  Neo-iompaichte,  !e  Richard  Baxter,  1845 

Leal)har  Nan  Cnoc,  le  Tormaid  Mac  Leoid,  1834, 

Leabliar  Pocaid  an  Naoimh,  le  loseph  Alleine,  1823. 

Ma  Dhreuchd  ;!gus  mu  Fhrithealadh  nan  Aingil,  le  C.  Love. 

Neamh  aira  Ghlacadh  le  Garbh-ionnsuidh,le  T.  VVatson,  1849. 

Nighean  an  Aiiiche,le  L.  Richmond, 

Seoladh  agus  Misueach  do  neach  a  tha  fo  iomagain,  1842, 

Seolaidhean  do  'n  Oigridh,  le  Uilleam  Innis,  1827, 

Slat-Thomhais  an  louaid  Naoimh,  1813, 

Smuaintean  Cudthromach  mu  fhulangais  Chriosd,  1800. 

Toiseach  agus  Fas  Diadhachd  sau  Anam,  le  P.'Doddridge. 

Uisge  na  Beatha,  le  lain  Buinian,  1846. 

Osnaichean  bho  Ifrinn,  le  lain  Buinian,  1846. 

An  Criosduidh  aig  Bruaich  lordain,  le  lain  Domhnullach. 

An  Laoidhca^iair  Gaclig,  le  D.  Mac  a'  Cheanneididh,  1836. 

Cumha  an  Uiadiiair  Urramaich  Dr,  Tomas  Chalmers,  1848. 

Dain  a  Chomlinadh  Crahhaidh,  le  Seumas  Mac  tihriogair. 

Dain  Spior.'idail,  le  Paruig  Graund,  1842. 

Dan  a'Cliuthacha  Stuamachd  agus  a'  Di-moladh  mi-stuamachd 

Dau  air  mi-churam  Cheann-iuil,  le  D,  Mac  Dhughaill,  1853. 

Dana  Diadhaidh  airson  Oigridh,  le  Isaac  Watt.s,"D.  D.  1840. 

Laoi^ih  a'  Chriosduidh,  le  Alastair  Cleireach,  1803. 

Laoidh  Dliaibhidh  Mhic  Ealair,    1835. 

Laoidhean  Siiioradail,  k-  ('allum  Mac  a' Phi,  1842. 

Laoidhean  Spioradai!,  lc  Donnachadh  Mac  Mhuirich,  1842. 

J.,aoidhcar  Spioradail,  le  Dughall  Buchanan. 

Laoidhean  Spioradail  le  Ughdairean  Eugsamhail,  1821. 

Laoidh*,   1  Spioradail  le  Donnachadh  Mac  Dhughaill,  1841. 

j.,;.cidlican  ou  Scriobtur  Naomha,  le  Daniel  Dewar,  1806. 


